PRIMĂRIA COMUNEI FÂNTÂNA MARE 

                P R I M A R
        Nr. 1400 din 30.03.2022 
Referat de aprobare
la proiectul de hotărâre privind

stabilirea condițiilor în care se acordă către SC RCS&RDS SA dreptul de acces pe domeniul public al comunei Fântâna Mare, în vederea instalării, întreținerii, înlocuirii sau mutării rețelelor de comunicații electronice sau elementelor de infrastructură necesare susținerii acestora
Vasile MUCILENIȚA, primarul comunei Fântâna Mare, prezint următorul referat de aprobare:

          
 Necesitatea şi oportunitatea adoptării prezentului proiect: 
Prin adresa nr. 1373/30.03.2022 SC RCS&RDS SA solicită dreptul de acces pe domeniul public al comunei Fântâna Mare, pe o durată de 15 ani, asupra unei suprafețe de 225 mp, în vederea instalării, întreținerii, înlocuirii sau mutării rețelelor de comunicații electronice sau elementelor de infrastructură necesare susținerii acestora. 
În concret societatea va amplasa pe terenul proprietatea UAT Comuna Fântâna Mare, siutat in CF 30281 ( teren amplasat în spatele şcolii Ion Muceleanu), un pilon de telecomunicații necesar extinderii și modernizării rețelei de telecomunicații RCS&RDS SA. Prin amplasarea pilonului de telecomunicații va crește calitatea serviciilor oferite utilizatorilor, prin accesul locuitorilor comunei Fântâna Mare și din zonele limitrofe la semnalul de telefonie mobilă și internet mobil. 


Având în vedere adresa susmenționată și prevederile legale în domeniu propun exercitarea de către SC RCS&RDS SA a dreptului de acces, pe o periadă de 15 ani, pentru folosința suprafeței de 225 mp reprezentând imobil înscris in Cartea funciară nr. 30281 Fântâna Mare, având numărul cadastral 30281, imobil aflat in proprietatea publică a comunei Fântâna Mare. Prețul stabilit va fi de 1.000 euro/anual echivalent in lei la cursul din data plății. Plata se va efectua anual până la data de 31 decembrie.

 INIŢIATOR,

PRIMAR

Vasile MUCILENIŢA
